CELEX: 32007R0588
Language: mt
Date: 2007-05-30 00:00:00
Title: Regolament tal-Kummissjoni (KE) Nru 588/2007 tat- 30 ta’ Mejju 2007 li jemenda r-Regolament (KE) Nru 2659/94 regoli ddettaljati għall-konċessjoni ta’ ħażna privata għall-ġobnijiet Grana Padano, Parmiggiano-Reggiano u Provolone

31.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 139/16
            
         REGOLAMENT TAL-KUMMISSJONI (KE) Nru 588/2007
   tat-30 ta’ Mejju 2007
   li jemenda r-Regolament (KE) Nru 2659/94 regoli ddettaljati għall-konċessjoni ta’ ħażna privata għall-ġobnijiet Grana Padano, Parmiggiano-Reggiano u Provolone
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1255/1999 tas-17 ta’ Mejju 1999 dwar l-organizzazzjoni komuni tas-suq tal-ħalib u tal-prodotti tal-ħalib (1), u partikolarment l-Artikolu 10(b) tieghu,
   Billi:
   
               (1)
            
            
               L-Artikolu 6(1) tar-Regolament tal-Kummissjoni (KE) Nru 2659/94 (2) jistabbilixxi l-ammonti għall-għoti ta’ għajnuna finanzjarja għall-ħżin privat tal-ġobnijiet Grana padano, Parmigiano-Reggiano u Provolone. Fid-dawl tar-riżorsi finanzjarji disponibbli, l-iżvilupp fl-ispejjeż għall-ħżin u l-previżjonijiet tal-prezz tas-suq, jeħtieġ li jkunu riflessi fl-ammont totali ta’ l-għajnuna. Fl-istess waqt ma jidhirx li hu xieraq li jiġi differenzjat il-komponent ta’ l-għajnuna.
            
         
               (2)
            
            
               Ir-Regolament (KE) Nru 2659/94 għandu jiġi emendat skond dan.
            
         
               (3)
            
            
               Il-miżuri pprovduti f’dan ir-Regolament huma skond l-opinjoni ta’ l-Kumitat ta’ Ġestjoni tal-Ħalib u l-Prodotti tal-Ħalib,
            
         ADOTTAT DAN IR-REGOLAMENT:
   Artikolu 1
   L-Artikolu 6(1) tar-Regolament (KE) Nru 2659/94 għandu jinbidel b’ dan li ġej:
   
      “1.   L-ammont ta’ għajnuna għall-ħżin privat għall-ġobon għandu jkun kif ġej:
      
                  —
               
               
                  EUR 0.48 għal kull tunnellata kull ġurnata ta’ ħżin għall-Grana Padano;
               
            
                  —
               
               
                  EUR 0.56 għal kull tunnellata kull ġurnata ta’ ħżin għall-Parmigiano-Reggiano;
               
            
                  —
               
               
                  EUR 0.40 għal kull tunnellata kull ġurnata ta’ ħżin għall-Provolone.”
               
            
   Artikolu 2
   Dan ir-Regolament għandu jidħol fis-seħħ fit-tielet gurnata wara dik tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 30 ta’ Mejju 2007.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 160, 26.6.1999 p. 48. Ir-Regolament kif emendat l-aħħar bir-Regolament (KE) Nru 1913/2005 (ĠU L 307, 25.11.2005, p. 2).
   
      (2)  ĠU L 284, 1.11.1994, p. 26. Ir-Regolament kif emendat l-aħħar bir-Regolament (KE) Nru 735/2006 (ĠU L 129, 17.5.2006, p. 9).